
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.32/2007 privind reglementarea unor aspecte legate de lucrările de modernizare a sectoarelor de cale ferată aflate pe coridorul IV paneuropean supuse modernizării, primit cu adresa nr.P.L.x 710 din 24 octombrie 2007.



Prin obiectul de reglementare şi conţinut, proiectul de lege face parte din categoria legilor ordinare.
PREŞEDINTE,

Iulian Iancu

              Nr.23/322/2007

R A P O R T 

asupra proiectului de Lege pentru aprobarea Ordonanţei Guvernului nr.32/2007 privind reglementarea unor aspecte legate de lucrările de modernizare a sectoarelor de cale ferată aflate pe coridorul IV 

paneuropean supuse modernizării



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru dezbatere în fond, cu proiectul de Lege pentru aprobarea Ordonanţei Guvernului nr.32/2007 privind reglementarea unor aspecte legate de lucrările de modernizare a sectoarelor de cale ferată aflate pe coridorul IV paneuropean supuse modernizării, transmis cu adresa nr.P.L.x 710 din 24 octombrie 2007.



Prin Ordonanţa nr.32/2007 se propuse, prin derogare de la prevederile Ordonanţei Guvernului nr.112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr.246/2001, ca părţile din activele care se dezactivează în urma lucrărilor de reabilitare şi modernizare a infrastructurii feroviare, să fie trecute în administrarea Companiei Naţionale de Căi Ferate „C.F.R.” – S.A., urmând ca activele care pot fi reutilizate să fie folosite pentru activităţile de întreţinere şi reparaţii a liniilor de cale ferată iar cele care nu pot fi reutilizate să fie casate şi valorificate iar sumele obţinute să fie făcute venit al administratorului infrastructurii feroviare.



Proiectul de lege a fost avizat favorabil de Consiliul Legislativ, cu nr.1029 din 31 iulie 2007.



Proiectul de lege a fost adoptat cu modificări de Senat, în şedinţa din 17 octombrie 2007.



În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera decizională pentru acest proiect de lege este Camera Deputaţilor.


Examinarea proiectului de lege a avut loc în şedinţa comisiei din data de 13 noiembrie 2007.



La lucrări au fost prezenţi 19 deputaţi din totalul de 21 deputaţi membri ai comisiei.



La dezbaterea asupra proiectului de lege au participat, în calitate de invitaţi, specialişti din Ministerul Transporturilor.



În urma examinării proiectului de lege şi a opiniilor exprimate de către membrii comisiei şi de către specialiştii din Ministerul Transporturilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege cu amendamente admise.

Prin obiectul de reglementare şi conţinut, proiectul de lege face parte din categoria legilor ordinare.
A M E N D A M E N T E      A D M I S E

	Nr.

crt.
	Text O.G. nr.32/2007
	Text proiect de lege adoptat de Senat
	Amendamente admise
	Motivaţia

	0
	1
	2
	3
	4

	1
	______
	LEGE

pentru aprobarea Ordonanţei Guvernului nr.32/2007 privind reglementarea unor aspecte legate de lucrările de modernizare a sectoarelor de cale ferată aflate pe coridorul IV paneuropean supuse modernizării

	Nemodificat
	

	2
	______
	ARTICOL UNIC. – Se aprobă Ordonanţa Guvernului nr.32 din 1 august 2007 privind reglementarea unor aspecte legate de lucrările de modernizare a sectoarelor de cale ferată aflate pe coridorul IV paneuropean supuse modernizării, adoptată în temeiul art.1 pct.II.2 din Legea nr.266/2007 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.543 din 9 august 2007, cu următoarele modificări:


	Nemodificat
	


	0
	1
	2
	3
	4

	3 
	ORDONANŢĂ

privind reglementarea unor aspecte legate de lucrările de modernizare a sectoarelor de cale ferată aflate pe coridorul IV paneuropean supuse modernizării


	1. Titlul ordonanţei va avea următorul cuprins:

„ORDONANŢĂ

privind reglementarea unor aspecte legate de lucrările de modernizare a sectoarelor de cale ferată”


	1. Titlul ordonanţei va avea următorul cuprins:

ORDONANŢĂ

privind reglementarea unor aspecte legate de lucrările de modernizare a sectoarelor de cale ferată aflate pe coridorul IV paneuropean supuse modernizării şi reabilitării
Dep.Ioan Bivolaru – PSD
Dep.Aurelia Vasile – PSD


	Modificarea conform prevederilor art.1.

	4 
	Art.1. – Prevederile prezentei ordonanţe se aplică pe sectoarele de cale ferată care fac parte din coridorul IV pan european ce traversează România pe care se execută lucrări de modernizare şi reabilitare.


	2. Articolul 1 va avea următorul cuprins:

„Art.1. – Prevederile prezentei ordonanţe se aplică pe sectoarele de cale ferată la care se execută lucrări de modernizare şi reabilitare.”


	2. Articolul 1 se elimină.
Dep.Ioan Bivolaru – PSD

Dep.Mircea Ciopraga - PNL
	

	5 
	Art.2. – Elementele concrete ale bunurilor ce alcătuiesc domeniul public al statului aflate pe sectoarele de cale ferată prevăzute la art.1 rezultate în urma lucrărilor de modernizare şi reabilitare a căror menţinere în funcţiune nu se mai justifică, vor fi trecute în domeniul privat al statului, şi în administrarea Companiei Naţionale de Căi Ferate „C.F.R.” – S.A. prin hotărâre a Guvernului, la propunerea Ministerului Transporturilor, potrivit reglementărilor privind proprietatea publică şi regimul juridic al acesteia.


	Nemodificat
	Nemodificat
	

	6 
	Art.3. – (1) Elementele concrete prevăzute la art.2 sunt alcătuite din materialele, piesele de schimb şi celelalte elemente constitutive, cu durata normală de utilizare consumată sau neconsumată.

(2) Trecerea în administrarea Companiei Naţionale de Căi Ferate „C.F.R.” – S.A., se face la valorile din fişele de mijloace fixe, reactualizate, conform prevederilor legale în vigoare.

(3) După trecerea elementelor prevăzute la alin.(1) în administrarea Companiei Naţionale de Căi Ferate „C.F.R.” – S.A. se va proceda după cum urmează:

a) se face sortarea acestor elemente pentru a se cunoaşte exact care dintre ele pot fi reutilizate şi care se vor casa;

b) componentele reutilizate se vor înregistra în contabilitatea Companiei Naţionale de Căi Ferate „C.F.R.” – S.A.;

c) pentru celelalte componente care nu mai pot di reutilizare se va trece la procedura de casare, conform prevederilor legale în vigoare.


	Nemodificat
	Nemodificat
	

	7 
	Art.4. – Componentele prevăzute la art.3 alin.(3) lit.b) se vor utiliza pentru lucrări de reparaţii sau întreţinere ale elementelor căii ferate în vederea menţinerii acesteia la parametrii de funcţionare şi siguranţă a circulaţiei prevăzuţi de actele normative în vigoare.


	Nemodificat
	Nemodificat
	

	8 
	Art.5. – Modul de reutilizare a componentelor prevăzute la art.4 se aprobă, cu respectarea prevederilor legale în vigoare, prin dispoziţie a directorului general al Companiei Naţionale de Căi Ferate „C.F.R.” – S.A..


	3. Articolul 5 se abrogă.
	3. Articolul 5 va avea următorul cuprins:

Art.5. – Modalităţile de reutilizare sau valorificare, după caz, a componentelor prevăzute la art.4 se propun de către directorul general al Companiei Naţionale de Căi Ferate „C.F.R.” – S.A. şi se aprobă, cu respectarea prevederilor legale în vigoare, prin ordin al Ministrului Transporturilor. 

Dep.Ioan Bivolaru – PSD

Dep.Aurelia Vasile – PSD


	Precizări necesare.

	9 
	Art.6. – Componentele prevăzute la art.3 alin.(3) lit.c) se vor valorifica, prin vânzare, către terţi, conform prevederilor legale în vigoare.


	Nemodificat
	Nemodificat
	

	10 
	Art.7. – (1) Sumele provenite din vânzările prevăzute la art.6, prin derogare de la prevederile art.4 din Ordonanţa Guvernului nr.112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr.246/2001, se constituie venituri proprii ale Companiei Naţionale de Căi Ferate „C.F.R.” – S.A..

(2) Compania Naţională de Căi Ferate „C.F.R.” – S.A. va ţine evidenţa acestor sume în conturi separate şi va utiliza aceste sume numai pentru lucrările de întreţinere şi reparaţii ale infrastructurii feroviare publice din România.

(3) Utilizarea sumelor prevăzute la alin.(2) în alte scopuri decât cele prevăzute la prezentul articol se pedepseşte conform legislaţiei în vigoare.


	Nemodificat
	Nemodificat
	

	11 
	Art.8. – Prezenta ordonanţă intră în vigoare la 3 zile de la data publicării în Monitorul Oficial al României.


	Nemodificat
	Nemodificat
	


                                 PREŞEDINTE,                                                                       SECRETAR,
                                   Iulian Iancu                                                                         Aurelia Vasile
Consilier parlamentar,

Daniel Bădina

